Държавен вестник, бр. 26, 2011 г., стр. 35

БРОЙ  26	
Д Ъ Р Ж А В Е Н  В Е С Т Н И К 	
СТР.  35  
(3) Взривните вещества, боеприпасите и 
пиротехническите изделия не се бракуват. 
Когато са негодни, те преминават в трета 
категория с протокола по ал. 1 за изменение 
на качественото или техническото им състо­
яние и подлежат на сдаване за утилизация 
или унищожаване. 
Чл. 52. Бракуване на огнестрелни оръжия 
в НСО се извършва от комисия от експерти, 
назначена от началника на НСО. Комисията 
изготвя протокол за бракуване и трансфор­
мация, в който се записват точните наиме­
нования (модели), калибри, серии и номера 
и/или уникалната маркировка.
Чл. 53. (1) Бракуваните огнестрелни оръ­
жия се разглобяват, като годните части се 
заприходяват с квитанция. 
(2) Негодните части се трансформират в 
отпадъци по механичен начин чрез счупване, 
смачкване и други методи и се претопяват в 
присъствието на комисията по чл. 51, ал. 1.
Чл. 54. (1) Взривните вещества, боеприпа­
сите за оръжия и пиротехническите изделия 
се унищожават на специални площадки при 
спазване изискванията на Закона за управление 
на отпадъците чрез взривяване или изгаряне.
(2) Унищожаването на взривните вещества, 
боеприпасите и пиротехническите изделия се 
извършва от лица, притежаващи необходимата 
квалификация и придобита правоспособност 
за безопасност на труда при взривни работи.
Чл. 55. (1) Утилизацията на боеприпаси 
се възлага съгласно Закона за обществените 
поръчки и действащата нормативна уредба 
в обекти, отговарящи на изискванията за 
безопасност и охрана и на изискванията на 
действащото законодателство за опазване на 
околната среда.
(2) Използваните технологии в обектите 
по ал. 1 трябва да осигуряват:
1. комплексност на преработка на боепри­
пасите и техните компоненти;
2. необратимост на процеса на утилизация;
3. обработка на всички елементи на бое­
припасите;
4. безопасност на процесите на утилизация;
5. икономическа ефективност;
6. ефективен и надежден мониторинг на 
опазването на околната среда.
(3) Сроковете за извършване на утилизация 
се определят от началника  на НСО.
(4) В процедурите по утилизация на бо­
еприпаси могат да участват лица, които 
притежават разрешение за производство на 
боеприпаси, издадено при условията и по реда 
на ЗОБВВПИ, което не е задължително да 
включва всички номенклатури боеприпаси, 
подлежащи на утилизация по съответната 
процедура.
(5) Лицата по ал. 4 трябва да представят 
технологични карти за всички номенклатури 
боеприпаси, подлежащи на утилизация по 
съответната процедура.
Г л а в а  с е д м а
ПРОДАЖБА НА ОРЪЖИЯ, БОЕПРИПАСИ, 
ВЗРИВНИ ВЕЩЕСТВА И ПИРОТЕХНИЧЕ­
СКИ ИЗДЕЛИЯ
Чл. 56. (1) На продажба по наредбата 
подлежат ОБВВПИ, разрешени от закона и 
снети от употреба.
(2) Продажбата на ОБВВПИ се извършва 
на физически и юридически лица, които при­
тежават разрешение за производство, търговия 
или придобиване, издадено при условията и 
по реда на ЗОБВВПИ, и на лица, притежа­
ващи лицензия или разрешение по смисъла 
на Закона за експортния контрол на оръжия 
и изделия и технологии с двойна употреба и 
на правилника за прилагането му. 
Чл. 57. Ежегодно до 31 януари структурно­
то звено по въоръжението в НСО изготвя и 
представя за утвърждаване от началника на 
НСО списък на излишните ОБВВПИ, подле­
жащи на продажба.
Чл. 58. (1) Началникът на НСО назначава 
постояннодействаща комисия, която в срок, 
определен с негов акт, от получаване на спи­
съка по  чл. 57 определя началните продажни 
цени. Определената от комисията стойност на 
ОБВВПИ без данък върху добавената стойност 
е началната продажна цена франко местона­
хождението им при продажбата.
(2) На всеки 3 месеца комисията по ал. 1 
може да намалява началната продажна цена 
на номенклатурите от списъка, които в съ­
ответния период не са продадени. С решение 
на комисията по ал. 1 цената може да бъде 
намалена при първите две оценки с не повече 
от 20 на сто, а при третата – с не повече от 
30 на сто. Решението на тази комисия влиза 
в сила от датата на утвърждаването му от 
началника на НСО.
Чл. 59. Оръжия, боеприпаси, взривни ве­
щества и пиротехнически изделия се продават 
от НСО чрез способа на пряката продажба.
Чл. 60. (1) При пряка продажба на ОБВВПИ 
поканата за участие в процедурите по покуп­
ко-продажба на ОБВВПИ се публикува на 
интернет страницата на НСО и в един цен­
трален всекидневник до 5 работни дни след 
определянето на началните продажни цени.
(2) Лицата, отговарящи на изискванията 
на чл. 56, ал. 2, могат да представят пис­
мено съгласие за участие в процедурата по 
договаряне, като прилагат заверено копие 
на документите, удостоверяващи правото им 
да извършват съответния вид дейност, а за 
търговците, които не са пререгистрирани по 
Закона за търговския регистър – и удостове­
рение за актуално състояние.